Diari Oficial de la Generalitat Valenciana


Sumari del DOGV 3515, del 11-06-1999 (1999/5515)

RESOLUCIÓ de 27 de maig de 1999, del director general d'Indústria, Cooperativisme, Pesca i Relacions Agràries, per la qual es convoquen beques per als alumnes de l'Institut Politècnic Maritimopesquer de la Mediterrània, per al curs acadèmic 1999-2000.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3515

Data del DOGV
:   11-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/5515


Data del document
:   27-05-1999

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * Institut Politècnic Marítim Pesquer Mediterrani
    * pescador
    * ajuda pública
    * assignació per estudis
    * suport econòmic
    * formació professional

RESOLUCIÓ de 27 de maig de 1999, del director general d'Indústria, Cooperativisme, Pesca i Relacions Agràries, per la qual es convoquen beques per als alumnes de l'Institut Politècnic Maritimopesquer de la Mediterrània, per al curs acadèmic 1999-2000. [1999/M5515]
  
L'Ordre de 23 de maig de 1994, del conseller d'Agricultura, Pesca i Alimentació, regula la concessió de beques en l'Institut Politècnic Maritimopesquer de la Mediterrània d'Alacant i estableix que es realitzarà una convocatòria per a cada curs acadèmic en la qual se'n fixarà el nombre i la quantia.
  
L'Ordre de 21 d'abril de 1999, de la Conselleria d'Agricultura, Pesca i Alimentació, amplia la concessió de beques de l'Institut Politècnic Maritimopesquer de la Mediterrània d'Alacant als ensenyaments dels cursos de patró local i patró costaner polivalent i modifica parcialment l'Ordre de 23 de maig de 1994, amb l'establiment que el director general d'Indústria, Cooperativisme, Pesca i Relacions Agràries convocarà per a cada curs acadèmic la concessió de les beques i fixarà el nombre que s'assigna a cada un dels ensenyaments i la quantia.
  
D'acord amb aquestes ordres i en virtut de les facultats que m'atorguen, resolc:
  
Primer
  
1. Convocar beques per als alumnes que cursen estudis en l'Institut Politècnic Maritimopesquer de la Mediterrània per al curs acadèmic 1999/2000 en el nombre i les quanties següents:
  
1. Beques per a mitjana manutenció:
  
a) Vuit beques per al curs de patró local de pesca
  
Duració curs: tres mesos
  
Realització: d'octubre a desembre de 1999
  
Import beca: 39.000 pessetes, que equivalen a 234,39 euros.
  
b) Vuit beques per al curs de patró costaner polivalent
  
Duració curs: sis mesos
  
Realització: de gener a juny del 2000
  
Import beca: 78.000 pessetes, que equivalen a 468,79 euros.
  
c) Vuit beques per als cursos de LOGSE de tècnic en pesca i transport marítim, màquines i instal·lacions del vaixell i busseig a profunditat mitjana.
  
Duració curs: nou mesos
  
Realització: d'octubre de 1999 a juny del 2000
  
Import beca: 117.000 pessetes, que equivalen a 703,18 euros.
  
d) Vuit beques per als cursos de formació professional de 2n grau i permanent d'adults.
  
Duració curs: nou mesos
  
Realització: d'octubre de 1999 a juny del 2000
  
Import beca: 117.000 pessetes, que equivalen a 703,18 euros.
  
1. Beques de manutenció completa i allotjament:
  
a) Divuit beques per al curs de patró local de pesca
  
Duració curs: tres mesos
  
Realització: d'octubre a desembre de 1999
  
Import beca: 146.700 pessetes, que equivalen a 881,68 euros.
  
b) Divuit beques per al curs de patró costaner polivalent
  
Duració curs: sis mesos
  
Realització: de gener a juny del 2000
  
Import beca: 293.400 pessetes, que equivalen a 1.763,37 euros.
  
c) Divuit beques per als cursos de LOGSE de tècnic en pesca i transport marítim, màquines i instal·lacions del vaixell i busseig a profunditat mitjana.
  
Duració curs: nou mesos
  
Realització: d'octubre de 1999 a juny del 2000
  
Import beca: 440.100 pessetes, que equivalen a 2.645,05 euros.
  
d) Divuit beques per als cursos de formació professional de segon grau i permanent d'adults.
  
Duració curs: nou mesos
  
Realització: d'octubre de 1999 a juny del 2000
  
Import beca: 440.100 pessetes, que equivalen a 2.645,05 euros.
  
2. Les beques per a mitjana manutenció sobrants en algun dels grups mencionats s'acumularan en el grup següent i les de l'últim grup, en el primer.
  
Les beques de manutenció completa i allotjament sobrants en alguns dels grups mencionats s'acumularan en el grup següent i les de l'últim grup, en el primer.
  
3. La concessió de les beques queda condicionada a la realització efectiva dels cursos i quedaran automàticament denegades les sol·licituds si no es realitza el curs per al qual s'ha sol·licitat.
  
4. El pagament de les beques s'efectuarà després de cada una de les mensualitats del curs acadèmic, amb la certificació prèvia del director de l'Institut en la qual acredite que l'alumne assisteix a classe amb regularitat i compleix les seues obligacions escolars.
  
Segon
  
L'import màxim de les beques fixat d'acord amb el que s'estableix en l'article 9 de l'ordre esmentada serà de 40.810.035 pessetes, que equivalen a 159.709,35 euros, i que s'imputaran a càrrec de l'aplicació pressupostària programa 73.71.06.8412.381.97.6, línia 2427. L'anualitat de 1999 serà de 8.857.800 pessetes, que equivalen a 53.236,45 euros, i la de l'any 2000, de 94.901.742 pessetes, que equivalen a 106.472,90 euros.
  
La part de les ajudes concedides a càrrec de l'exercici del 2000 queda legalment condicionada al fet que en la llei de pressupostos per a l'exercici mencionat es consigne la quantitat indicada. En aquest cas, les beques quedaran concedides automàticament, prorrogades per als mesos que resten fins a completar el curs acadèmic fixat per a aprofitar-les.
  
Tercer
  
Els alumnes que sol·liciten beca hauran de cursar més de la meitat de les assignatures o seccions que componen el curs per al qual se sol·licita la beca.
  
Quart
  
Les instàncies es presentaran segons el model adjunt en l'Institut Politècnic Maritimopesquer de la Mediterrània, carrer del Moll Pesquer, 03606 Alacant; en els serveis territorials de la Conselleria d'Agricultura, Pesca i Alimentació, carrer del Professor Manuel Sala, 2, 03766 Alacant; o per qualsevol conducte dels establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i Llei 4/1999, de modificació de la llei anteriorment mencionada.
  
Cinqué
  
El termini per a la presentació de sol·licituds serà fins al 3 de setembre de 1999. La resolució de la convocatòria haurà de produir-se com a màxim el dia 30 d'octubre de 1999. La falta de resolució en aquest termini tindrà efecte denegatori de les beques sol·licitades.
  
Disposició final
  
Aquesta resolució vigeix des de l'endemà de la publicació en el Diari Oficial de la Generalitat Valenciana.
  
València, 27 de maig de 1999.- El conseller d'Agricultura, Pesca i Alimentació, p. d., Ordre de la Conselleria d'Agricultura, Pesca i Alimentació de 21 d'abril de 1999 (DOGV núm. 3.490), el director general d'Indústria, Cooperativisme, Pesca i Relacions Agràries: José Luis Mallea Zuriaga.
  
ANNEX I
  
Model d'instància
  
Cognoms ...
  
Nom ... DNI/NIF ...
  
Data de naixement ... Estat civil ...
  
Localitat de residència ...
  
Carrer o plaça ...
  
Codi postal ... Telèfon ...
  
Curs per al qual sol\*licita la beca ...
  
Tipus de beca que se sol·licita:
  
Mitja manutenció ...
  
Manutenció completa ...
  
Allotjament ...
  
Se li va concedir beca en el curs escolar anterior-
  
Sí ... No ...
  
Quins estudis va fer- ...
  
Documentació que s'aporta i declaració de condicions personals:
  
- Fotocòpia document nacional d'identitat.
  
- Certificació de l'alcaldia del municipi de residència habitual.
  
- Ingressos de la unitat familiar ... (1).
  
- Nombre de membres de la unitat familiar a efecte de còmput de renda ...
  
- Nombre de germans matriculats en l'Institut ...
  
Curs en el qual estan matriculats els germans ...
  
- Altres condicions familiars ... (2)
  
-Professionals de la mar en actiu : Sí ... No ...
  
- Anys d'embarcament ... (3)
  
- Fotocòpia del reconeixement mèdic del ISM en vigor.
  
- Titulacions i certificats professionals de la mar que es
  
posseïsquen ... (4)
  
- Titulació acadèmica més alta ... (5)
  
- En els estudis de Formació Professional, certificat de notes o butlletí del curs immediat anterior ...
  
Per a emancipats:
  
Ingressos ... (1) i nombre de familiars a càrrec seu ...
  
..., ... d ... de 19...
  
(Firma)
  
Direcció General d'Indústria, Cooperativisme, Pesca i Relacions Agràries
  
(1) Es justificaran amb còpia de la declaració de la renda o full salarial.
  
(2) Orfandat (fotocòpia del llibre de família), família monoparental (certificat de l'ajuntament), família nombrosa (títol de família nombrosa de la Conselleria de Benestar Social), si el pare és professional de la mar (targeta o certificat del ISM), desocupació del cap de família (targeta o certificat de l'Institut Nacional d'Ocupació de demanda de treball), etcètera.
  
(3) Els embarcaments es justificaran amb fotocòpia de la llibreta de navegació o certificat de cotització al ISM de l'interessat.
  
(4) Es justificaran amb fotocòpies de targetes o certificats professionals.